Twerking

Twerking (; dari 'ke tempat kerja'(to work)) ialah sejenis tarian mengikut musik popular secara provokatif seksual yang melibatkan membaling atau menolak pinggul ke belakang atau menggoyang punggung, selalunya dalam posisi mencangkung rendah. Ia dilakukan secara individu terutamanya tetapi tidak secara eksklusif oleh wanita.

Twerking ialah sebahagian daripada rangkaian gerakan tarian yang menjadi ciri unik gaya hip-hop New Orleans yang dikenali sebagai “bounce”. Antara gerakan yang termasuk dalam gaya ini ialah “mixing”, “exercising”, “bend over”, “shoulder hustle”, “clapping”, “booty clapping”, “booty poppin”, “the sleeper”, dan “the wild wood”—semuanya dikenali sebagai bentuk goyangan badan atau tarian bounce. Twerking hanyalah salah satu daripada pelbagai gerakan koreografi yang terdapat dalam gaya tarian bounce ini.

Twerking muncul daripada senario muzik bounce di New Orleans pada tahun 1990. Asalnya, ia mempunyai akar budaya yang lebih luas dalam pelbagai jenis tarian yang berasal daripada diaspora Afrika, khususnya daripada masyarakat penutur bahasa Bantu di Afrika Tengah. 

Sebagai tradisi yang dibentuk melalui kelab bantuan dan hiburan tempatan, pesta jalanan (block parties) serta perarakan “second line”, tarian ini menjadi elemen utama dalam perkembangan “sissy bounce”—iaitu muzik bounce yang dipersembahkan oleh artis dari komuniti Afrika-Amerika New Orleans, yang kemudiannya mengalami lonjakan populariti selepas Taufan Katrina pada tahun 2005. Pada tahun 1990-an, twerking mendapat sambutan meluas dalam budaya pesta masyarakat kulit hitam di wilayah hip-hop/rap yang dikenali sebagai The Dirty South, termasuk New Orleans, Houston, Memphis, Charlotte, Pantai Virginia, Miami, dan Atlanta. Pada tahun 2013, tarian ini menjadi carian teratas kategori “what is” di enjin carian Google selepas penyanyi pop Miley Cyrus mempersembahkan tarian tersebut di MTV Video Music Awards.

 Rujukan